სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

თერჯოლის მუნიციპალიტეტის სოფ. ალისუბნის თემის N1

საჯარო სკოლის ძველი შენობის დემონტაჟი

სადემონტაჟო სამუშაოთა ორგანიზაციის პროექტი

თბილისი 2018 წელი

სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

თერჯოლის მუნიციპალიტეტის სოფ. ალისუბნის თემის N1

საჯარო სკოლის ძველი შენობის დემონტაჟი

სადემონტაჟო სამუშაოთა ორგანიზაციის პროექტი

სამშენებლო-საპროექტო სამსახურის უფროსიმ.ჭონიაშვილი

ორგანიზაციის პროექტის ავტორი  ტ. სტურუა

თბილისი 2018 წელი

შ ე მ ა დ გ ე ნ ლ ო ბ ა

ა)განმარტებითი ბარათი

I.შესავალი

II.სადემონტაჟო ობიექტის დახასიათება

III.სადემონტაჟო სამუშაოთა ხანგრძლივობა

IV.სადემონტაჟო სამუშაოთა რიგობრიობა და ეტაპები

V.სადემონტაჟო სამუშაოთა წარმოების მეთოდები

VI.საჭირო მანქანა-მექანიზმები და ტრანსპორტი

VII.უსაფრთხოების ტექნიკა

VIII.სადემონტაჟო სამუშაოთა წარმოების კალენდარული გეგმა

ბ) გრაფიკული ნაწილი

ნახაზი „მო-1“ – „სადემონტაჟო გენგეგმა“; „სადემონტაჟო სქემა“

3

ა) განმარტებითი ბარათი

1. შესავალი

თერჯოლის მუნიციპალიტეტის სოფ. ალისუბნის თემის N1 საჯარო სკოლის ძველი შენობის დემონტაჟის პროექტი დამუშავებულია სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს მიერ.

წინამდებარე „სადემონტაჟო სამუშაოთა ორგანიზაციის პროექტი“ დამუშავებულია შემდეგი მოქმედი სამშენებლო ნორმებისა და წესების(სნდაწ) და ტექნიკურ-ნორმატიული დოკუმენტების საფუძველზე:

1.სნდაწ 3.01.01-85\* - „სამშენებლო წარმოების ორგანიზაცია“.

2. სნდაწ 1.04.03-85 – „მშენებლობის ხანგრძლივობის ნორმები“.

3. სნდაწ - III-4-80\* - „უსაფრთხოების ტექნიკა მშენებლობაში“.

4. ტექნიკური რეგლამენტი „ მშენებლობის უსაფრთხოების შესახებ“.

5. ტექნიკური რეგლამენტი „შენობა- ნაგებობების უსაფრთხოების წესები“.

6. ტექნიკური რეგლამენტი „სიმაღლეზე მუშაობის უსაფრთხოების მოთხოვნების შესახებ“.

ასევე სხვა მეთოდურ-ნორმატიული დამხმარე დოკუმენტაციის საფუძველზე.

სადემონტაჟო სამუშაოების დაწყებამდე სნდაწ 3.01.01-85\*-ის მოთხოვნის თანახმად დემონტაჟის შემსრულებელმა ორგანიზაციამ აუცილებლად უნდა უზრუნველყოს „სადემონტაჟო სამუშაოთა წარმოების პროექტი“-ს დამუშავება. აკრძალულია დემონტაჟის დაწყება დამტკიცებული „სამუშაოთა წარმოების პროექტი“-ს გარეშე.

დამკვეთის მიერ აუცილებლად უნდა განხორციელდეს ტექნიკური ზედამხედველობა სადემონტაჟო სამუშაოების წარმოებაზე.

4

1. სადემონტაჟო ობიექტის დახასიათება

თერჯოლის მუნიციპალიტეტის სოფ. ალისუბნის თემის N 1 საჯარო სკოლის ძველი შენობა ( 02/1) არის ერთსართულიანი, გეგმაში არის მართკუთხედის ფორმის, ზომებით 11X 30 მ. შენობის მზიდი კედლები ნაშენია წვრილი საკედლე ბლოკებით. სახურავის კონსტრუქციები არის ხის. გადახურვის კონსტრუქციები-ხის. შენობის სახურავი დაფარულია აზბესტცემენტის შიფერით. საძირკვლები- ყორექვის. შენობის კედლები დაბზარულია, ბზარების გახსნა 3-4 სმ-ს აღწევს. ხის სახურავი ჩამოწოლოლია.

შენობის ყველა კონსტრუქციული ელემენტი სრულადაა ამორტიზებული. სკოლის ძველი უფუნქციო შენობა ექვემდებარება დემონტაჟს.

5

1. სადემონტაჟო სამუშაოთა ხანგრძლივობა

თერჯოლის მუნიციპალიტეტის სოფ. ალისუბნის თემის N1 საჯარო სკოლის ძველი შენობის დემონტაჟის ხანგრძლივობა განსაზღვრულია სნდაწ 1.04.03-85 – „მშენებლობის ხანგრძლივობის ნორმები“-ს და დამხმარე „სარეკონსტრუქციო და სადემონტაჟო სამუშაოთა ხანგრძლივობის განსაზღვრისთვის“ საფუძველზე და შეადგენს სამუშაოების დაწყებიდან 1,5 თვეს, მათ შორის მოსამზადებელი პერიოდის ხანგრძლივობა-0,15 თვე.

ცალკეულ სადემონტაჟო სამუშაოთა ტექნოლოგიური თანამიმდევრობა და ხანგრძლივობა მოცემულია „სადემონტაჟო სამუშაოთა წარმოების კალენდარულ გეგმა“-ში.

6

1. სადემონტაჟო სამუშაოთა რიგობრიობა და ეტაპები

შენობის სადემონტაჟო სამუშაოები სრულდება ორ რიგად:

პირველი რიგი-მოსამზადებელი სამუშაოები.

მეორე რიგი-დემონტაჟის ძირითადი სამუშაოები.

მოსამზადებელ პერიოდში სრულდება შემდეგი სამუშაოები:

1)დროებითი აღნიშვნების მოწყობა გოსტ 23407-78-ის თანახმად კონტურსგარეთა სახიფათო ზონის საზღვარზე და სადემონტაჟო მოედნის შემოღობვა.

2)დროებითი შენობა-ნაგებობის მოწყობა.

3)შენობის შიგა ქსელების გამორთვა გარე საკომუნიკაციო ქსელებიდან (არსებობის შემთხვევაში).

4)მტვრისგან და ხმაურისგან დამცავი ღონისძიებების განხორციელება.

5)სახიფათო ზონების შემოღობვა; ამკრძალავი, გამაფრთხილებელი ნიშნების და სიგნალების მოწყობა.

6) დროებითი სასაწყობო მოედნის მოწყობა

ძირითად პერიოდში ხორციელდება სკოლის ძველი შენობის დემონტაჟი შემდეგ ეტაპებად :

Iეტაპი -სახურავის ბურულის დემონტაჟი

IIეტაპი- დახურვის ხის კონსტრუქციების დემონტაჟი

III ეტაპი- პირველი სართულის ელემენტების დემონტაჟი.

7

IV ეტაპი- საძირკვლების დემონტაჟი და ტრანშეის შევსება ადგილობრივი გრუნტით

სადემონტაჟო სამუშაოები სწარმოებს „ზემოდან-ქვემოთ“ , „სახურავიდან-საძირკვლების ჩათვლით“, ელემენტური დაშლისა და გამსხვილებულ ბლოკებად დაშლის მეთოდებით, დემონტაჟის ტექნოლოგიის შესაბამისად.

სართულზე სადემონტაჟო სამუშაოები სწარმოებს შემდეგი თანმიმდევრობით:

ა)კომუნიკაციების,იატაკების,შეკიდული ჭერების დემონტაჟი

ბ)ტიხრების,კარებებისა და ფანჯრების დემონტაჟი

გ)მზიდი კონსტრუქციების დემონტაჟი

მზიდი კონსტრუქციების დემონტაჟი სართულზე სწარმოებს შემდეგი თანმიმდევრობით:

ა)გადახურვის კონსტრუქციების(ხე)დემონტაჟი

ბ)მზიდი კედლების დემონტაჟი

სართულის მზიდი კონსტრუქციების დემონტაჟის შემდეგ შენობის მზიდი კონსტრუქციების დემონტაჟის ბოლო ეტაპი არის საძირკვლების დემონტაჟი.

საძირკვლების დემონტაჟის შემდეგ წარმოშობილი ტრანშეა შეივსოს ადგილობრივი გრუნტით.

8

1. სადემონტაჟო სამუშაოთა წარმოების მეთოდები

შენობის სადემონტაჟო სამუშოთა წარმოებისას მკაცრად უნდა იქნას დაცული სადემონტაჟო სამუშაოთა წარმოების ტექნოლოგიური თანამიმდევრობა.

სადემონტაჟო სამუშაოების დაწყებამდე აუცილებლად უნდა გამოირთოს გარე ქსელებიდან ყველა შიგა კომუნიკაცია (დენი,წყალი,კანალიზაცია,გაზი და სხვა).

გადახურვის მზიდი კონსტრუქციების (ხე) დემონტაჟის დაწყებამდე აუცილებლად უნდა დაზუსტდეს მათი ტექნიკური მდგომარეობა, განლაგება და მაქსიმალური წონა. მხოლოდ ამის შემდეგ არის ნებადართული დემონტაჟის დაწყება.

სადემონტაჟო სამუშაოები სწარმოებს „ზემოდან-ქვემოთ“ ანუ „სახურავიდან-საძირკვლების ჩათვლით“ .

ყველა კონსტრუქცია დემონტაჟის დაწყებამდე უნდა გაშიშვლდეს.

სამუშაოთა წარმოების პროექტში დამუშავდეს ხის ანაკრები მზიდი კონსტრუქციების ელემენტური დაშლის დეტალური მეთოდები და ტექნოლოგიური თანამიმდევრობა. სართულზე პირველ რიგში დემონტირებული იქნას ავარიულ მდგომარეობაში მყოფი კონსტრუქციები დემონტაჟის ტექნოლოგიის სრული დაცვით.

სადემონტაჟო სამუშაოები ელემენტების შესაბამისად სწარმოებს შემდეგნაირად:

საინჟინრო ქსელების დაშლის დროს ხდება მათი დანაწევრება დაჭრით. შეერთებების დაშლა შესაძლებელია ხელის ჩაქუჩებით.

9

იატაკების დემონტაჟი უნდა მოხდეს ელემენტურად ხელით, მცირე მექანიზაციისა და ხელის ინსტრუმენტების გამოყენებით.

კარებების,ფანჯრების,სახურავის დემონტაჟი ხორციელდება ხელით,ელემენტური დაშლით.

მზიდი კედლებისა და ტიხრების დემონტაჟი ხორციელდება ორი მეთოდით:

1)ელემენტური დაშლის გზით-მეორადი გამოყენებისთვის ვარგისი მასალის კედლების და ტიხრების დემონტაჟი

2)გამსხვილებულ ბლოკებად დაშლის გზით- მეორადი გამოყენებისთვის უვარგისი მასალის კედლების და ტიხრების დემონტაჟი.

კედლების დემონტაჟი ხორციელდება დროებითი ინვენტარული ხარაჩოების გამოყენებით.

აკრძალულია კედლების და ტიხრების დანგრევა პირდაპირი მონგრევის გზით.

საძირკველის მონგრევა ხორციელდება ხელით, პნევმატური სანგრევი ჩაქუჩის გამოყენებით.

გადახურვის ანაკრები კონსტრუქციების (ხე) დემონტაჟი ხორციელდება ამწით, ელემენტური დაშლის მეთოდით, დემონტაჟის ტექნოლოგიის სრული დაცვის გზით.

სამშენებლო ნაგვის აღება ხორციელდება ექსკავატორით ჩამჩის ტევადობით 0,25 მ3. ნაგვის გატანა ხორციელდება ავტოთვითმცლელებით.

ობიექტის მეპატრონის გადაწყვეტილების შემთხვევაში მეორადი გამოყენებისთვის ვარგისი მასალები, დეტალები და კონსტრუქციები დასაწყობდება დროებით სასაწყობო მოედნებზე.

10

შენობის სადემონტაჟო სამუშაოები(ანაკრები ხის კონსტრუქციების დემონტაჟი; კედლების და ტიხრების

გამსხვილებული ბლოკებად დემონტაჟი; მძიმე დეტალებისა და

ნაკეთობების დემონტაჟი;ვარგისი მასალების ჩამოღება;სამშენებლო ნაგვის ჩამოღება და სხვ.) ხორციელდება საავტომობილო ამწის გამოყენებით, ტვირთამწეობით 16 ტნ.

სადემონტაჟო სამუშაოების წარმოებისას ამწე მოძრაობს შენობის კონტურის გასწვრივ გარედან, მიბმით 4.0 მეტრზე(იხილეთ „სადემონტაჟო გენგეგმა’’). ამწის სამოძრაო მუშა ზოლი დაზუსტდეს უშუალოდ ადგილზე.

საავტომობილო ამწე მუშაობს როგორც ისრულ,ასევე ისრულ-ბატიყელიან შესრულებაში.

სამშენებლო ნაგვის ტრანსპორტირება სახურავიდან ხორციელდება დახურული ღარების მეშვეობით.

სამუშაოთა წარმოებისას დაცული უნდა იქნას სნდაწ - III-4-80\*-ის მოთხოვნები, ასევე უსაფრთხოების მოქმედი ტექნიკური რეგლამენტების მოთხოვნები.

11

VI.საჭირო მანქანა-მექანიზმები და ტრანსპორტი

შენობის სადემონტაჟო სამუშაოების ჩასატარებლად საჭიროა შემდეგი მანქანა-მექანიზმები და ტრანსპორტი:

1. საავტომობილო ამწე, ტვირთამწეობით 16ტნ. -1 ცალი
2. ექსკავატორი „უკუჩამჩა“, ტევადობით 0,25მ3-1ცალი
3. მოძრავი კომპრესორი-1ცალი
4. ავტოთვითმცლელები-1ცალი
5. ბორტული ავტომანქანა-1ცალი
6. ავტოდამტვირთავი-1ცალი

დემონტაჟისათვის აუცილებელია ასევე შემდეგი მცირე მექანიზაციის

საშუალებები და ინვენტარი:

1. მცირე მექანიზაციის საშუალებები-1კომპლექტი
2. პნევმატური სანგრევი ჩაქუჩები-1ცალი
3. ელექტროსანგრევი ჩაქუჩები-1ცალი
4. ელექტრული ჭრის მექანიზმი-1ცალი
5. ინვენტარული ხარაჩოები-10 მ2

12

VII.უსაფრთხოების ტექნიკა

ყველა სადემონტაჟო სამუშაო უნდა შესრულდეს სნდაწ - III-4-80\* - „უსაფრთხოების ტექნიკა მშენებლობაში“-ის მოთხოვნების და უსაფრთხოების მოქმედი ტექნიკური რეგლამენტების მოთხოვნების მკაცრი დაცვით,ასევე ხანძარსაწინააღმდეგო ღონისძიებების მოთხოვნების მკაცრი დაცვით.

სადემონტაჟო სამუშაოების დაწყებამდე აუცილებლად უნდა

დამუშავდეს „სადემონტაჟო სამუშაოთა წარმოების პროექტი“, რომელშიც დეტალურად იქნება მოცემული სადემონტაჟო სამუშაოთა წარმოების მეთოდები და უსაფრთხოების ღონისძიებები.

სადემონტაჟო სამუშაოების დაწყებამდე შენობის შიგა კომუნიკაციები(დენი,წყალი,კანალიზაცია,გაზი და სხვა) უნდა გამოირთოს გარე ქსელებიდან.

ხის ანაკრები კონსტრუქციების დემონტაჟის დაწყებამდე აუცილებლად უნდა დაზუსტდეს მათი წონები,განლაგება და ტექნიკური მდგომარეობა. სადემონტაჟო სამუშაოების წარმოებისას წარმოშობილი შენობის კონტურსგარეთა სახიფათო ზონის საზღვარი სადემონტაჟო შენობის კონტურიდან შეადგენს 5,0 მეტრს. სახიფათო ზონა აღინიშნოს კარგად დასანახი ნიშნებით და მოექცეს დროებითი ღობის კონტურს შიგნით.

დროებითი შემოღობვის მოწყობის საკითხები დეტალურად გადაწყდეს უშუალოდ ადგილზე, დემონტაჟის განმახორციელებელი ორგანიზაციის მიერ. სადემონტაჟო მოედანი შემოიღობოს დროებითი ღობით.

სადემონტაჟო სამუშაოების წარმოებისას აკრძალულია უცხო ადამიანთა ყოფნა სადემონტაჟო მოედნის ტერიტორიაზე ,

განსაკუთრებით კი დემონტაჟის სახიფათო ზონებში.

13

დემონტაჟის სახიფათო ზონების მოცემული რადიუსი დაზუსტდეს სადემონტაჟო სამუშაოთა წარმოების პროექტში ან ადგილზე უშუალოდ

სამუშაოთა დაწყების წინ.კონტურსგარეთასახიფათო ზონების

საზღვრები აღინიშნოს კარგად დასანახი ნიშნებით და შემოიღობოს.

ყველა მუშა და ინჟინერ-ტექნიკური პერსონალი სამუშაოთა წარმოებისას აღჭურვილი უნდა იყოს ინდივიდუალური უსაფრთხოების კომპლექტით(უსაფრთხოების ქამრები,რეზინის ფეხსაცმელები, რეზინის ხელთათმანები,ჩაფხუტები და სხვა). აკრძალულია სადემონტაჟო სამუშაოებზე მუშათა დაშვება დამცავი ჩაფხუტის,უსაფრთხოების ქამრების,რესპირატორებისა და დამცავი სათვალეების გარეშე.

აკრძალულია მანქანა-მექანიზმების მუშაობა უშუალოდ მოქმედი ელ. გადამცემი ხაზების ქვეშ.

მოქმედი ელ.გადამცემი ხაზების სიახლოვეს მანქანა-მექანიზმების მუშაობა დასაშვებია მხოლოდ დამშვები განწესის საფუძველზე.

სადემონტაჟო სამუშაოებზე დასაქმებულებს აუცილებლად უნდა ჩაუტარდეს სისტემური სწავლება უსაფრთხოების ტექნიკის საკითხებში. მხოლოდ ამ სწავლებების შემდეგ არის ნებადართული მათი დაშვება სადემონტაჟო სამუშაოებზე.

ყოველი მომუშავე სამუშაოს წარმოებისას უნდა იმყოფებოდეს უშუალოდ თავის სამუშაო ადგილზე,მოერიდოს სახიფათო ზონებში ყოფნას და სიარულს,დაემორჩილოს ამკრძალავ,გამაფრთხილებელ და მიმთითებელ ნიშნებს. სამუშაოები უნდა სწარმოებდეს უშუალოდ სამუშაოთა მწარმოებლის მეთვალყურეობით.

აკრძალულია ადამიანთა ყოფნა სადემონტაჟო კონსტრუქციების ქვეშ.

14

სამშენებლო ნაგვის გატანა ხორციელდება ავტოთვითმცლელებით ნაგავსაყრელზე. სადემონტაჟო სამუშაოთა წარმოებისას მიღებული უნდა იქნას ზომები და შემუშავდეს ღონისძიებები გარემოსა და გარშემომყოფთა დასაცავად მტვრისგან და ხმაურისგან.

15